‘શીટ…આટલું જોખમ ઉઠાવ્યા પછી પુરાવો તો હાથ લાગ્યો જ નહીં.’ ધ્યેયે ગાડીમાં બેસીને સ્ટિયરિંગ પર હાથ પછાડ્યો. હવે બીજું કશું વિચારવું પડશે. બાકી જો આ ઍડ્મિશન લેટર મળી ગયો હોત તો ઓપન એન્ડ શટ કેસ બની જાત. પેલો માણસ એનો વિશ્વાસુ માણસ હતો છતાં એણે એના નિયત સ્થળે ઉતારતા પહેલાં સૂચના આપી દીધી કે આજે જે બંનેએ પરાક્રમ કર્યું છે તે વિશે એક અક્ષર પણ બોલવો નહીં. નહીં તો જેલભેગા થવાનો વારો આવશે. પેલો માણસ એટલું તો સમજતો હતો કે પોતે દરવાજાનું તાળું ખોલ્યું હતું એટલે સૌથી પહેલો વાંક એનો જ આવે. એણે ઉતરતા સમયે ધ્યેયને બાંહેધરી આપી કે એ કોઈને કશું કહેશે નહીં. પેલા માણસને ઉતારીને ધ્યેયે પછી કશિશને ફોન કર્યો અને જે બન્યું તે જણાવ્યું,